OpenLLM-France/wikimedia huggingface dataset:
# Rabi'a al-'Adawiyya

Ràbia al-Adawiyya al-Qaysiyya (àrab: رابعة العدوية القيسية, Rābiʿa al-ʿAdawiyya al-Qaysiyya) (Bàssora, 714 o 717/718-801) va ser una «santa» musulmana i mística sufí. La seva vida està envoltada d'elements llegendaris que fan difícil discernir entre el personatge històric i el llegendari.

## Vida

Neix entre els anys 714 i 718 (100 i 108, del calendari hegirià) a la ciutat de Bàssora, a l'Iraq. Segons el poeta i místic persa Farid-ad-Din Attar, el seu naixement va estar envoltat de fets miraculosos. Va ser la quarta filla d'una família molt pobre, el seu nom es refereix al fet que va ser la quarta filla, i aviat va quedar òrfena. Va ser venuda com a esclava i, sempre segons la tradició, el seu amo la va posar en llibertat quan una nit la va descobrir en oració i envoltada de llum.
Una vegada alliberada es va establir al desert; més tard va marxar a Bàssora, on va construir una petita cabana per lliurar-se a la seva vida d'adoració, i al seu voltant es van anar reunint un gran nombre d'aspirants a la via espiritual, deixebles i companys que anaven a visitar-la per rebre els seus ensenyaments, demanar-li consell i escoltar les seves paraules. Va rebutjar nombroses ofertes de matrimoni, mentre, a poc a poc, s'anava estenent la seva fama, i a la seva barraca acudien els grans savis i polítics del seu temps; entre els seus deixebles més il·lustres es poden citar Màlik ibn Dinar, l'estudiós dels hadits Sufyan ath-Thawrí o el sufí Xaqiq al-Balkhí.

## Referències

* ↑ Encyclopaedia of Islam. Second Edition, Brill Publishers, Leiden, s.v. "Rābiʿa al-ʿAdawiyya al-Ḳaysiyya".
* ↑ Biografia de santa Rabi'ah Al 'Adawiyyah (en francès)
* ↑ «Rabi'a y el sufismo». Arxivat de l'original el 2016-10-14. [Consulta: 5 octubre 2016].
# Llista de banderes municipals del Tarragonès

Llista de les banderes oficials dels municipis de la comarca del Tarragonès.
* Bandera del Catllar
* Bandera de Constantí
* Bandera dels Pallaresos
* Bandera de la Pobla de Mafumet
* Bandera de la Pobla de Montornès
* Bandera de la Riera de Gaià
* Bandera de Roda de Berà
* Bandera de Salou
* Bandera de la Secuita
* Bandera de Torredembarra
* Bandera de Vespella de Gaià
# Valmacca

Valmacca, (Varmaca o Uarmaca en piemontès) és un municipi situat al territori de la província d'Alessandria, a la regió del Piemont (Itàlia).
Limita amb els municipis de Bozzole, Breme, Frassineto Po, Pomaro Monferrato, Sartirana Lomellina i Ticineto.
La frazione de Rivalba pertany al municipi.
# Emílio Garrastazu Médici

Emílio Garrastazu Médici (Bagé, 4 de desembre de 1905 — Rio de Janeiro, 9 d'octubre de 1985) va ser un general i polític brasiler, president de Brasil entre 30 d'octubre de 1969 i 15 de març de 1974. La seva mare era una uruguaiana d'ascendència basca, de la ciutat de Paysandú, i el seu pare era d'origen italià.

## President de Brasil

El general Medici va donar suport al cop d'Estat de 1964 i després del triomf de la revolta va ser designat cap del 3r Exèrcit, unitat militar basada en Porto Alegre. Quan el general Artur da Costa e Silva va quedar incapacitat l'agost de 1969, la junta militar designada per exercir el comandament presidencial va realitzar una sèrie de consultes entre els caps de les forces armades per seleccionar un nou president, recaient l'elecció en Médici.
En la primera decisió del seu mandat, inaugurat el 30 d'octubre de 1969, Médici va sol·licitar la reobertura del Congrés Nacional, la qual cosa va aconseguir malgrat que gairebé un any abans el seu predecessor l'havia dissolt per la força. Malgrat aquest primer gest, Médici va consagrar la major part dels seus esforços a reprimir severament l'oposició d'esquerra contra el règim. Davant el sorgiment d'una guerrilla urbana insurgent al Brasil, Médici va ordenar recórrer a l'espionatge i la tortura per suprimir aquest moviment, amb ajuda d'un servei d'intel·ligència dirigit pel general Orlando Geisel (que havia aconseguit la mort del líder comunista Carlos Marighella en una emboscada policial). El reforçament de la repressió política durant el seu govern van fer conegut al període de Médici com els anys de plom de la dictadura.

## Referències

* ↑ Andrade, Gustavo Figueira; Padoin, Maria Medianeira; Ismério, Clarisse. História de Bagé: novos olhares (en portuguès). Texto e Contexto Editora, 2021. ISBN 978-65-88461-37-2.
* ↑ «Emílio Garrastazu Médici» (en portuguès brasiler). UOL. [Consulta: 30 setembre 2023].
* ↑ Nogueira Médici, Roberto. Médici: O depoimento (en portuguès brasiler). Mauad Editora Ltda, 1995, p. 49. ISBN 978-85-85756-11-6.
* ↑ «História - 1969 - Emílio Garrastazu Médici» (en portuguès brasiler). Folha de S.Paulo, 2002. [Consulta: 30 setembre 2023].
* ↑ Martins Filho, João Roberto; Thompson, Timothy «The War of Memory: The Brazilian Military Dictatorship according to Militants and Military Men». Latin American Perspectives, 36, 5, 2009, pàg. 89–107. ISSN: 0094-582X.
# Serra radial

La serra de braç radial és una màquina de tall, que consisteix en una serra circular muntada en un braç lliscant horitzontal. Inventada el 1923, la serra de braç radial va ser la principal eina usada per a tallar de través llargues peces de fusta fins a l'arribada, en la dècada dels setanta, de la serra de biaix.
També pot servir per a fer ranures, juntes de rebaix i juntes a mitja fusta. A més, algunes serres de braç radial es poden girar paral·lelament per obtenir un tall longitudinal (segons la veta de la fusta).

## Orígens

A diferència de la majoria de les màquines per a la fusteria, la serra de braç radial té una gènesi clara: va ser inventada per Raymond De Walt, nadiu de Bridgeton, Nova Jersey. De Walt va presentar la sol·licitud de patent el 1923 i li va ser atorgada el 1925. De Walt i altres inventors van patentar successivament nombroses variacions sobre l'original, però el disseny inicial, venut amb el sobrenom de Wonder Worker ('Treballador Meravellós'), va romandre com el més reeixit: una serra circular accionada directament per un motor elèctric sostingut en un jou que llisca al llarg d'un braç horitzontal a certa distància per sobre de la superfície d'una taula horitzontal.
# Rectoria (Tossa de Mar)

Rectoria és una obra de Tossa de Mar (Selva) protegida com a Bé Cultural d'Interès Local.

## Descripció

La casa, és un immoble entre mitgeres, està situada entre el passeig del Mar i el carrer del Pou de la Vila. Consta de planta baixa i dos pisos amb coberta de teula àrab amb un petit ràfec. La façana presenta una distribució ordenada de les obertures amb brancals i arcs escarsers pedra. Als pisos hi trobem balcons enrasats amb barana de ferro.
Pel que fa a l'interior, destaca l'oratori del primer pis i a la planta baixa les cambres amb arrambadors d'un metre d'alçada de rajola, així com la cuina també enrajolada. Les finestres de la façana i la galeria de la façana posterior són elements dignes d'esment. La casa no ha patit transformacions considerables al llarg del temps tot i que part del pati posterior va ser segregada i venuda.

## Història

Es tracta d'un edifici construït a la segona meitat del segle xviii per una família de comerciants els Mont. L'activitat comercial del seu propietari Grau Mont Font (1752-1809) a diverses colònies americanes està àmpliament documentada. La seva vídua, Maria Capdaigua Gelpí (1751-1829) va deixar en el seu testament aquesta casa en usdefruit als rectors de Tossa mentre hi fessin vida.

## Referències

* 1 2 3 «Rectoria». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 13 agost 2021].
# Rabi simmiltim

El rabi simmiltim (literalment 'cap de l'escala') era el principal oficial de la cort hitita. Complia les funcions de cap de la cort. Solia estar en mans d'algú proper a la família reial.

## Referències

* ↑ Larsen, 2015, p. 138.

## Bibliografia

* Larsen, M. T. Ancient Kanesh: A Merchant Colony in Bronze Age Anatolia (en anglès). Cambridge University Press, 2015. DOI 10.1017/CBO9781316344781.013. ISBN 9781107119567.
# Luci Valeri Flac (cònsol 86 aC)

Luci Valeri Flac (en llatí Lucius Valerius Flaccus) va ser un magistrat romà del segle i aC que va ser cònsol de la República Romana l'any 86 aC. Formava part de la gens Valèria i era de la família dels Flac.
L'any 86 aC va morir Gai Mari durant el seu setè consolat i Flac va ser nomenat cònsol sufecte per Cinna, que el va enviar a Àsia per resistir a Sul·la i sotmetre a Mitridates VI Eupator. Com a legat el va acompanyar Gai Flavi Fímbria, ja que Flac no tenia experiència militar. Abans de sortir va proposar una llei que cancel·lava les tres quartes parts de tots els deutes.
Com que Flac era avariciós i cruel es va guanyar l'hostilitat de l'exèrcit i molts soldats es van passar al camp de Sul·la i la resta eren partidaris de Fímbria, el seu legat, que amb calculades indulgències, s'havia guanyat el seu favor. A Bizanci un conflicte entre Fímbria i un qüestor va ser sotmès a arbitratge de Flac i aquest va donar la raó al qüestor. Fímbria indignat, va voler tornar a Roma i Flac el va rellevar del servei.
Valeri Flac va marxar a Calcedònia i Fímbria va instigar un motí entre els soldats que havien restat a Bizanci. Flac va retornar per castigar a Fímbria però els rebels li van fer front i va haver de fugir, marxant cap a Nicomèdia, i va posar impediments i entrebancs a Fímbria que el perseguia, però aquest els va franquejar, el va matar i el seu cap va ser llençat a la mar i el cos deixat sense sepultar o potser cremat. La majoria d'autors diuen que possiblement va morir l'any 86 aC durant el seu consolat, però Vel·lei Patercul situa la seva mort a començaments del 85 aC.

## Referències

* 1 2 Vel·lei Patercul. Historia romana II,23,2
* ↑ Estrabó. Geografia XIII,1,27
* ↑ Titus Livi. Epítom 82
* ↑ Apià. Història de Roma XII: Bella Mithridateia 51
# Valmala (Burgos)

Valmala és un municipi de la província de Burgos a la comunitat autònoma de Castella i Lleó. Forma part de la comarca de Montes de Oca.

## Demografia

Evolució demogràfica :
| 1991 | 1996 | 2001 | 2004 |
| 37 | 35 | 37 | 34 |
# Emīlija Sonka

Emīlija Sonka (Kuldīga, 4 de novembre de 1939) va ser una ciclista i entrenadora soviètica d'origen letó. Va guanyar nombrosos curses i el seu major èxit fou el Campionat del món en ruta de 1964. Va ser la primera ciclista soviètica en aconseguir guanyar aquest Campionat.
Va fer podi al campionat de l'URSS en 12 ocasions, tant en categoria individual com en grup, i tant per carretera com en pista. Així, l'any 1963 va guanyar el Campionat dels Pobles de l'URRS a la cursa en grup i l'any següent el Campionat del món en ruta a França. Al campionat de l'URSS del 1968 va obtenir la medalla de plata i el 1970 la de bronze a la cursa per equips.

## Palmarès

* 1964
** Campiona del món en ruta

## Referències

* ↑ Archives, Cycling. «Emīlija Sonka» (en anglès). [Consulta: 22 maig 2022].
* 1 2 «Сонк Эмилия Язеповна (велоспорт)». [Consulta: 22 maig 2022].
* ↑ «Atklās izstādi ”Sieviete uz riteņa”». [Consulta: 22 maig 2022].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a velorider.ru
# Siphamia fuscolineata

Siphamia fuscolineata és una espècie de peix pertanyent a la família dels apogònids.

## Descripció

* Pot arribar a fer 4 cm de llargària màxima.
* 8 espines i 9 radis tous a l'aleta dorsal i 2 espines i 8 radis tous a l'anal.
* És de color marró fosc a negre.

## Hàbitat

És un peix marí, associat als esculls, de clima tropical (24°N-6°S) i que viu en grups de fins a 31 individus, a 7-27 m de fondària a les llacunes i entre les espines de Acanthaster planci. Es troba al Pacífic occidental: Sumatra, el sud de Taiwan i les illes Marshall.
És inofensiu per als humans.

## Referències

* ↑ Lachner, E. A., 1953. Family Apogonidae: cardinal fishes. A: Schultz et al., Fishes of the Marshall and Marianas Islands. Bull. U. S. Natl. Mus. Núm. 202 (v. 1): 412-498.
* 1 2 3 4 «Siphamia fuscolineata» (en anglès). FishBase. Froese, Rainer; Pauly, Daniel (editors).
* ↑ Myers, R.F., 1991. Micronesian reef fishes. Segona edició. Coral Graphics, Barrigada, Guam. 298 p.
* ↑ Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. 537 p.

## Bibliografia

* Thresher, R.E., 1984. Reproduction in reef fishes. T.F.H. Publications, Inc. Ltd., Neptune City, Nova Jersey. 399 p.
# Relació pura

El concepte de relació pura fou formulat per Anthony Giddens el 1991 per tal d'explicar la transformació de les relacions íntimes en les societats modernes avançades.
Les relacions pures neixen principalment en els àmbits de la sexualitat, del matrimoni i de l'amistat i, en contrast amb els estrets lligams personals propis dels contextos tradicionals, no es troben ancorades en les condicions externes de la vida social o econòmica, és a dir, es troben flotant lliurement. La relació pura és cercada tan sols per allò que pot aportar a les persones que hi participen, està organitzada reflexivament, d'una manera oberta i sobre una base contínua i el compromís hi representa un paper primordial. La relació pura depèn de la confiança mútua entre els participants, que al seu torn es troba estretament associada amb la consecució de la intimitat entre ells, la qual constitueix una condició indispensable de l'estabilitat de la relació a llarg termini.
En una relació pura, la pròpia identitat és negociada a través de processos associats d'autoexploració i de desenvolupament de la intimitat amb l'altre. Aquests processos contribueixen a crear "històries compartides" d'una mena potencialment més acoblada que no pas les característiques dels individus que comparteixen experiències derivades d'una posició social comuna. Tanmateix, el grau en què les esferes íntimes es transformen varia segons el context i la posició socioeconòmica diferencial.

## Bibliografia

Giddens, A. Modernidad e identidad del yo: El yo y la sociedad en la época contemporánea. Barcelona: Península, 1997.
# Esther McVey

Esther Louise McVey (Liverpool, 24 d'octubre de 1967) és una política britànica del partit conservador que és ministra d'Estat per a l'habitatge i la planificació des del 2019 i ha exercit de diputada al Parlament per a Tatton des de les Eleccions al Parlament del Regne Unit de 2017. Anteriorment va ser al Gabinet com a secretària d'Estat de Treball i Pensions el 2018 i ministre d'Estat per a l'ocupació de 2014 a 2015.
McVey va entrar per primera vegada al parlament com a diputada de Wirral West a la Cambra dels comuns a les eleccions generals de 2010. En les eleccions generals de 2015, va perdre el seu seient i va passar dos anys com a presidenta de la policia de transport britànica abans de tornar al parlament en les eleccions generals del Regne Unit de 2017, succeint a l'ex canceller del Tresor George Osborne a la circumscripció de Tatton.
Abans d'entrar en la política, McVey era empresària i presentadora de televisió, i va co-presentar GMTV amb Eamonn Holmes. McVey va ser al Govern de Cameron com a subsecretària d'Estat per a persones amb discapacitat el 2012 i 2013, abans de ser nomenada ministre d'Estat al Departament de Treball i Pensions de 2013 al 2015. Va jurar pel Consell privat el febrer de 2014, i se li va concedir el privilegi addicional d'assistir al gabinet com a ministre d'Estat per a l'ocupació en la remodelació del gabinet britànic de 2014.
Va treballar al Govern de May com a diputada per mantenir la disciplina del partit entre 2017 i 2018. Va ser nomenada secretària de treball i pensions el 8 de gener de 2018, però va dimitir el 15 de novembre de 2018 per les negociacions del Brexit i de l'acord de retirada del Brexit. El juliol del 2018, el responsable de l' Oficina Nacional d'Auditoria (NAO) va informar que McVey havia enganyat el parlament sobre el nou règim de Crèdit Universal en afirmar que l'informe NAO demostrava que s'hauria de desplegar més ràpidament quan, de fet, l'informe conclou que el desplegament hauria d'estar en pausa. Va demanar disculpes a la Cambra dels comuns el 4 de juliol de 2018 enmig de les peticions de la seva dimissió.
El juny de 2019 va optar a cap del partit conservador. Va ser eliminada a la primera volta després d'acabar a l'últim lloc amb nou vots.

## Referències

* ↑ «Parliamentary Under Secretary of State for Disabled People». Government of the United Kingdom. [Consulta: 20 novembre 2016].
* ↑ «Esther McVey misled MPs over universal credit, says watchdog». [Consulta: 4 juliol 2018].
* ↑ McVey, Esther. «Oral statement to Parliament – Universal Credit and National Audit Office report». Government of the United Kingdom, 04-07-2018. [Consulta: 5 juliol 2018].
* 1 2 «Calls for McVey to resign over misleading MPs on welfare changes». .
* ↑ «Andrea Leadsom and Esther McVey out of race to be Tory leader». [Consulta: 13 juny 2019].
# Chromis albomaculata

Chromis albomaculata és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 15 cm de longitud total.

## Distribució geogràfica

Es troba des de les Illes Izu fins a Okinawa (Japó).

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Léon Despontin

Léon Despontin (Marche-les-Dames, 6 de juliol de 1888 - Mozet, 7 d'agost de 1972) va ser un ciclista belga que fou professional entre 1914 i 1928. Com en altres ciclistes del seu període la Primera Guerra Mundial va provocar un tall en la seva trajectòria. Destaquen tres bones participacions en el Tour de França, en què finalitzà en setena posició el 1921, 1922 i 1923.

## Palmarès

* 1910
** 1r a Baulers
** 1r a Bois-de-Villers
* 1911
** 1r a Wartet
** 1r a Marche-les-Dames
* 1912
** 1r a Neufchâteau
* 1913
** 1r del Circuit Provincial de Lieja
* 1923
** 1r del GP de tardor a Saint-Servais

## Resultats al Tour de França

* 1921. 7è de la classificació general
* 1922. 7è de la classificació general
* 1923. 7è de la classificació general
* 1924. Abandona (4a etapa)
* 1925. 16è de la classificació general
* 1927. 28è de la classificació general

## Enllaços externs

* Palmarès i biografia de Léon Despontin a memoire-du-cyclisme.eu (francès)
# Ubisoft Paris

Ubisoft Paris és una empresa composta per veterans de la indústria dels videojocs, en el qual és responsable de les franquícies d'Ubisoft com és Ghost Recon i Rayman. Ara estan acabant el títol per la Wii anomenat Red Steel.
# Ermita de Santa Margarida

«Ermita de Santa Margarida» té aquests significats:
* ermita de Santa Margarida de l'Alou edifici romànic al municipi de Balsareny (el Bages)
* ermita de Santa Margarida del Mujal, edifici romànic al al sud-est de la ciutat de Terrassa (Vallès Occidental)
* ermita de Santa Margarida de Peranera, edifici romànic al nord del poble de Peranera, al municipi del Pont de Suert (Alta Ribagorça)
* Ermita de Santa Margarida (la Ràpita), capella al poble de la Ràpita (la Noguera)
* ermita de Santa Margarida de Sacot, edifici romànic al municipi de Santa Pau (la Garrotxa)
* Ermita de Santa Margarida (Sant Esteve de Palautordera), edifici al municipi de Sant Esteve de Palautordera (al Vallès Oriental)
* Ermita de Santa Margarida (Vilobí d'Onyar), capella romànica als afores del poble de Vilobí d'Onyar (la Selva)
# Schmitt trigger

En electrònica 1 Schmitt trigger o disparador de Schmitt és un tipus especial de circuit comparador. Va ser inventat pel nord-americà Otto Herbert Schmitt.

## Funcionament

El Schmitt Trigger fa servir la histèresi per prevenir el soroll que podria tapar al senyal original i que causaria falsos canvis d'estat si els nivells de referència i entrada són semblants.
Per a la seva implementació se sol utilitzar un amplificador operacional realimentat positivament, per aconseguir que sigui inestable i la seva sortida sempre saturi en algun dels dos valors de tensió d'alimentació de l'amplificador. Els nivells de referència poden ser controlats ajustant les resistències R $_1$ i R $_{2:}$
Per exemple, si el trigger inicialment està activat, la sortida estarà en estat alt a una tensió Vout = + Vs, i les dues resistències formaran un divisor de tensió entre la sortida i l'entrada. La tensió entre les dues resistències (entrada +) serà V +, que és comparada amb la tensió a l'entrada -, que suposarem 0 V (en aquest cas, al no haver realimentació negativa en l'operacional, la tensió entre les dues entrades no té perquè ser igual). Per produir una transició a la sortida, V + ha de descendir i arribar, almenys, a 0 V. En aquest cas la tensió d'entrada és $V_{in}=-V_{s}{\frac {R_{1}}{R_{2}}}$. Arribat aquest punt la tensió a la sortida canvia a Vout = -Vs. Per un raonament equivalent podem arribar a la condició per passar de -Vs a + Vs: a +Vs: $V_{in}=+V_{s}{\frac {R_{1}}{R_{2}}}$
Amb això es fa que el circuit creï una banda centrada en zero, amb nivells de tret ± (R $_1$ / R $_{2)}$ V $_{S.}$ El senyal d'entrada ha de sortir d'aquesta banda per aconseguir canviar la tensió de sortida.
Si R $_1$ és zero o R ₂ és infinit (un circuit obert), la banda tindrà una amplada de zero i el circuit funcionarà com un comparador normal.
Per indicar que una porta lògica és del tipus Schmitt trigger es posa a l'interior de la mateixa el símbol de la histèresi:

## Vegeu també

* amplificador operacional
* comparador
* slew rate

## Referències

* ↑ Debouncing switches with an SR latch
* ↑ Schmitt, Otto H. «A Thermionic Trigger». Journal of Scientific Instruments, 15, 01-01-1938, pàg. 24–26. DOI: 10.1088/0950-7671/15/1/305.
* ↑ August 2004 issue of the Pavek Museum of Broadcasting Newsletter http://160.94.102.47/Otto_Images/PavekOHSbio.pdf Arxivat 2015-10-01 a Wayback Machine.
* ↑ 7414 datasheet

## Bibliografia

* Paul, Berché, Pratique et théorie de la TSF, Publication et éditions françaises de TSF et Radiovision, Paris, 1934.

## Enllaços externs

* Pàgina que explica el trigger Schmitt (anglès)
* Biografia d'Otto Schmitt
# Redi Halilaj

Redi Halilaj (Golem, Kavajë, 31 d'agost de 1989) és un ciclista albanès. Professional des del 2015, actualment milita a l'equip Amore & Vita-Selle SMP. Del seu palmarès destaquen els campionats nacionals tant en ruta com en contrarellotge.

## Palmarès

* 2010
** Campió d'Albània en ruta
** Vencedor d'una etapa a la Volta a Albània
* 2013
** Campió d'Albània en ruta
** Campió d'Albània en contrarellotge
* 2015
** Campió d'Albània en ruta
* 2017
** Vencedor d'una etapa al Tour d'Eritrea

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Chromis amboinensis

Chromis amboinensis és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 9 cm de longitud total.

## Distribució geogràfica

Es troba des de l'Illa Christmas i el nord-oest d'Austràlia fins a Samoa, Tonga i les Illes Marshall.

## Referències

* 1 2 FishBase (anglès)

## Bibliografia

* Allen, G.R., 1991. Damselfishes of the world. Mergus Publishers, Melle, Alemanya. 271 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.